श्रीमान् आर सिंह ने अत्‍यंत गंभीरता के साथ एकदम ठीक कहा कि कश्‍मीर की समस्‍या दिन ब दिन उलझती ही जा रही है। कश्‍मीर की समस्‍या को तत्‍कालीन प्रधानमंत्री जवाहरलाल ने शुरू से यूनओ में बेवजह ले जाकर उलझा दिया गया। कश्‍मीर के बहाने साम्राज्‍यवादी ताकतों को अपना खेल खेलना का भरपूर अवसर हासिल हो गया। आज भी वही ताकतें हैं, जोकि जबरदस्‍त तौर पर पाकिस्‍तान की मदद कर रही हैं। जिन ताकतों ने अलकायदा के जेहाद को जन्‍म दिया है उन्‍ही पर जेहाद से युद्ध करने के लिए भरोसा किया जा रहा है। कश्‍मीर में भारत के शासकों ने भी एक बाद दूसरी गलती अंजाम दी जिसका परिणाम अभी तक तकरीबन एक लाख लोगों की कुर्बानियां देकर भुगता जा चुका है। कश्‍मीर में पाकिस्‍तान की निर्णायक पराजय में ही कश्‍मीर समस्‍या का निदान छिपा है। यह पराजय अपने भीतर कूटनीतिक राजनीतिक, भौतिक एवं नैतिक आदि बहुत से आयाम लिए हुए है।